سعودی عربستان باشچیلیگیده گی ائتلاف کوچلری، یمن نینگ حدیده شهریده کیمه لرگه منفجره مواد یوکلنگن بندرنینگ تورت منطقه سینی آماج قرار بیردی.
ائتلاف کوچلری تامانیدن بیریلگن یازمه بیاناتده، حدیده بندریده اوزاقدن کنترول قیلنگن قاییق لر تورگن و منفجره مواد یوکلنگن 4 منطقه نینگ یوق قیلینگن لیگی بیلدیریلدی.
بو منطقه و قاییقلرنینگ قیزیل دینگیزنینگ جنوبی بیلن بابل مندب بوغازیده گی دینگیز ترافیکی گه خطر ایجاد ایتگن لیگی و حوثی لر تامانیدن "ترورچیلیک فعالیتلری" اوچون استفاده قیلینگن لیگی قید ایتیلدی.
حوثی لر ایسه سعودی عربستان نینگ حدیده بندری گه تورت مرته هوا هجومی اویوشتیریب استکهلم کیلیشووینی اخلال قیلگن لیگی بیلن عیبله ماقده.
سعودی عربستان باشچی لیگیده گی ائتلاف کوچلری توناون کونی قیزیل دینگیزنینگ جنوبیده یمنده گی حوثی لرنینگ اوزاقدن کنترول قیلنگن و منفجره مواد یوکلنگن 1 ته قاییق نی اوروب تاثیرسیز وضعیت گه کیلتیرگن لیگینی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
